Euroopa Liidu Teataja L 070 , 09/03/2004 Lk 0041 - 0042



Komisjoni otsus, 5. märts 2004, millega muudetakse otsust 2003/467/EÜ teatavate Itaalia provintside ametlikult veiste tuberkuloosi vabaks ja brutselloosivabaks tunnistamise osas (teatavaks tehtud numbri K(2004) 666 all) (EMPs kohaldatav tekst) (2004/230/EÜ) EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 26. juuni 1964. aasta direktiivi 64/432/EMÜ ühendusesisest veiste ja sigadega kauplemist mõjutavate loomatervishoiu probleemide kohta [1] ja eriti selle A lisa I osa punkti 4 ja A lisa II osa punkti 7, ning arvestades järgmist: (1) Nimekirjad liikmesriikide piirkondade kohta, mis on tunnistatud veiste tuberkuloosi ja veiste brutselloosi vabaks, on sätestatud komisjoni 23. juuni 2003. aasta otsuses 2003/467/EÜ, millega kehtestati teatavate liikmesriikide ja nende piirkondade ametlikult tuberkuloosi-, brutselloosi- ja veiste ensootilise leukoosi vaba staatus veisekarjade osas. [2] (2) Itaalia esitas komisjonile dokumendid, milles tõendas direktiivis 64/432/EMÜ sätestatud asjakohaste tingimuste järgimist Toscana piirkonna Grossetto provintsis, et see provints võidaks veisekarjade puhul kuulutada ametlikult tuberkuloosivabaks. (3) Samuti esitas Itaalia komisjonile dokumendid, milles tõendas direktiivis 64/432/EMÜ sätestatud asjakohaste tingimuste järgimist Toscana piirkonna Arezzo, Grossetto, Livorno, Lucca ja Pisa provintsis, et need provintsid võidaks veisekarjade puhul kuulutada ametlikult brutselloosivabaks. (4) Pärast Itaalia esitatud dokumentide hindamist tuleks Toscana piirkonna Grossetto provints kuulutada ametlikult veiste tuberkuloosi vabaks ja Toscana piirkonna Arezzo, Grossetto, Livorno, Lucca ja Pisa provints kuulutada ametlikult veiste brutselloosi vabaks. (5) Seepärast tuleks vastavalt muuta otsust 2003/467/EÜ. (6) Käesoleva otsusega ettenähtud meetmed on kooskõlas alalise toiduahela ja loomatervishoiu komitee arvamusega, ON VASTU VÕTNUD KÄESOLEVA OTSUSE: Artikkel 1 Direktiivi 2003/467/EMÜ I ja II lisa muudetakse vastavalt käesoleva otsuse lisale. Artikkel 2 Käesolev otsus on adresseeritud liikmesriikidele. Brüssel, 5. märts 2004 Komisjoni nimel komisjoni liige David Byrne [1] EÜT 121, 29.7.1964, lk 1977/64. Direktiivi on viimati muudetud määrusega (EÜ) nr 21/2004 (ELT L 5, 9.1.2004, lk 8). [2] ELT L 156, 25.6.2003, lk 74. Otsust on muudetud otsusega 2004/63/EÜ (ELT L 13, 20.1.2004, lk 32). -------------------------------------------------- LISA Otsuse 2003/467/EÜ I ja II lisa muudetakse järgmiselt: 1. I lisa 2. peatükk asendatakse järgmisega: "2. PEATÜKK Ametlikult tuberkuloosivabad liikmesriikide piirkonnad Itaalias: - Lombardy piirkond: Bergamo, Lecco ja Sondrio provints - Marche piirkond: Ascoli Piceno provints - Toscana piirkond: Grossetto provints - Trentino-Alto Aldige piirkond: Bolzano, Trento provintsid;" 2. II lisa peatükk 2 asendatakse järgmisega: "2. PEATÜKK Ametlikult brutselloosivabad liikmesriikide piirkonnad Itaalias: - Emilia-Romagna piirkond: Bologna, Ferrara, Forli-Cesena, Modena, Parma, Piacenza, Ravenna, Reggio Emilia ja Rimini provints - Lombardy piirkond: Bergamo, Como, Cremona, Lecco, Lodi, Mantova, Pavia, Sondrio, Varese provintsid - Marche piirkond: Ascoli Piceno provints - Sardiinia piirkond: Cagliari, Nuoro, Oristano ja Sassari provints - Toscana piirkond: Arezzo, Grossetto, Livorno, Lucca, Pisa provints - Trentino-Alto Aldige piirkond: Bolzano ja Trento provintsid Portugalis: - Assooride autonoomne piirkond: Pico, Graciosa, Florese ja Corvo saar Ühendkuningriigis: - Suurbritannia: Inglismaa, Šotimaa, Wales" --------------------------------------------------